62021TO0469_INF
Определение на председателя на Общия съд от 19 октомври 2021 г. —Natale/Италия
(Дело T‑469/21 R)
„Обезпечително производство — Отхвърляне на жалбата в главното производство — Липса на основание за произнасяне“
Обезпечително производство — Спиране на изпълнението — Отхвърлена жалба в главното производство — Искане, което е останало без предмет — Липса на основание за произнасяне
(член 278 ДФЕС)
(вж. т. 3 и 4)
Предмет
Искане на основание членове 278 ДФЕС и 279 ДФЕС за спиране на изпълнението на Decreto-legge n. 105, emanato il 23 luglio 2021 — Misure urgenti per fronteggiare l’emergenza epidemiologica da COVID-19 e per l’esercizio in sicurezza di attivita' sociali ed economiche (Наредба-закон № 105 от 23 юли 2021 г. за приемане на спешни мерки за овладяване на епидемиологичната криза вследствие на COVID-19 и за безопасно извършване на обществените и икономическите дейности, GURI бр. 175 от 23 юли 2021 г.), доколкото същата е в противоречие, от една страна, с Регламент (ЕС) 2021/953 на Европейския парламент и на Съвета от 14 юни 2021 година относно рамка за издаването, проверката и приемането на оперативно съвместими сертификати за ваксинация срещу, направено изследване за и преболедуване на COVID-19 (Цифров COVID сертификат на ЕС) с цел улесняване на свободното движение по време на пандемията от COVID-19 (ОВ L 211, 2021 г., стр. 1) и с Регламент (ЕС) 2021/954 на Европейския парламент и на Съвета от 14 юни 2021 година относно рамка за издаването, проверката и приемането на оперативно съвместими сертификати за ваксинация срещу, направено изследване за и преболедуване на COVID-19 (Цифров COVID сертификат на ЕС) за граждани на трети държави, които са в законен престой или пребивават законно на територията на държавите членки, по време на пандемията от COVID-19 (ОВ L 211, 2021 г., стр. 24), и от друга страна, с Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (ОВ L 119, 2016 г., стр. 1)
Диспозитив
1)
Няма основание за произнасяне по искането за допускане на обезпечение.
2)
Г‑жа Guglielmina Natale понася направените от нея съдебни разноски.